Ի պատասխան Հայաստանի սահմանին եւ Արցախի հետ շփման գծի երկայնքով ադրբեջանական ուժերի կուտակումներին առնչվող հարցին՝ դեսպանը շեշտեց, որ հակամարտությունը կարող է կարգավորվել միայն խաղաղ ճանապարհով: Դիվանագետը նշեց, որ նախօրեին Բրյուսելում տեղի է ունեցել Հայաստանի եւ Ադրբեջանի ԱԳ նախարարների հանդիպումը, ինչպես նաեւ Հայաստանի վարչապետ Նիկոլ Փաշինյանի հանդիպումը Ֆրանսիայի նախագահ Էմանուել Մակրոնի հետ: